**Lisa 1. RAAMLEPINGU projekt koos hankelepingu projektiga**

**Siseministeeriumi infotehnoloogia- ja arenduskeskus (SMIT või Tellija)**, registrikood

70008440, aadress Mäealuse 2/2, 12618, Tallinn, keda esindab põhimääruse alusel

peadirektor…

ja

***Äriühing OÜ/AS (Täitja 1)****, registrikood ……..….., aadress ….. , keda esindab …….*

***Äriühing OÜ/AS (Täitja 2)****, registrikood ……..….., aadress ….. , keda esindab …….*

***Äriühing OÜ/AS (Täitja 3)****, registrikood ……..….., aadress ….. , keda esindab …….*

*…..*

1. **Üldised tingimused**
   1. Käesolev leping sõlmitakse riigihangete seaduse alusel läbi viidud riigihanke „Ruumiandmete halduse platvormi ja sellega seonduvate süsteemide arendustööd“ (viitenumber 303276) alusdokumentide ja *täitja 1 … pakkumuse, täitja 2 … pakkumuse, täitja 3 … ja täitja …. pakkumuse* alusel.
   2. Raamlepingus kehtestatakse lepingu kehtivusaja vältel selle alusel sõlmitavaid hankelepinguid reguleerivad üldised tingimused, täpsemad tingimused lepitakse kokku hankelepingus.
   3. Raamlepingul põhinev hankeleping sõlmitakse raamlepingu poolteks olevate täitjate vahel raamlepingus sätestatud korras korraldatud minikonkursi tulemusena.
   4. Raamleping ei kohusta tellijat täitja(te)lt teenust tellima. Tellijal on õigus raamlepingu kehtivuse jooksul otsustada, millises mahus ta teenust tellib. Tellijal on õigus tellida teenust ka teistelt võimalikelt teenusepakkujatelt.
   5. Raamlepingu juurde kuuluvateks lahutamatuteks osadeks loetakse kõik lisad ja riigihanke alusdokumendid, tellija antud selgitused ning täitja(te) riigihankes esitatud pakkumused ja pooltevahelised kirjalikud teated, mida raamlepingu lisadena eraldi ei allkirjastata.
   6. Kui hankelepingu tingimus erineb raamlepingu tingimusest, loetakse ülimuslikuks hankelepingu tingimus.
   7. Raamlepingu täitmise käigus võib kokku leppida täiendavaid hankelepingute tingimusi, kui need on vajalikud välisvahendite rakendamisest tulenevate nõuete täitmiseks.
   8. Kui hankelepingu alusel teostatavaid töid rahastatakse välisvahenditest, on täitjal kohustus järgida hankelepingus teatavaks tehtud välisvahendite kasutamisest tulenevaid nõudeid, sh kasutada projekti tingimustes nõutud sümboolikat.
   9. Lepingu täitmise keel on eesti keel, muuhulgas on see ka hankelepingute sõlmimise, töökoosolekute jm suhtluse ning tööde dokumenteerimise keel.
   10. Raamlepingule ja hankelepingule kohaldatakse SMIT töövõtu-, käsundus- ja müügilepingute üldtingimusi, mis on kättesaadavad: <https://www.smit.ee/files/2025-11/smiti-kaesundus-toeoevotu-ja-mueuegilepingute-ueldtingimused-17.11.2025-.pdf?0e5a56c3e2>;
   11. Poolte kontaktisikud lepingu täitmisel on:
       1. Tellija kontaktisik …………., e-post ………., tel. ….…. või tema asendaja;
       2. *Täitja 1 kontaktisik ……..…., e-post ………., tel. ………;*
       3. *Täitja 2 kontaktisik……..…., e-post ………., tel. ………;*
       4. *Täitja 3 kontaktisik ……..…., e-post ………., tel. ………*
       5. *…..*
   12. Lepingu lahutamatuteks osadeks on järgnevad lisad:
       1. *Lisa 1 – Tehniline kirjeldus;*
       2. *Lisa 1.1 – Lähtekoodi halduse ja ehitamise nõuded arendajale;*
       3. *Lisa 1.2 – Logimise nõuded;*
       4. *Lisa 1.3 – Rakendustevahelised integratsioonipõhimõtted;*
       5. *Lisa 1.4 – Tehnilised nõuded tarkvaralahendustele;*
       6. *…*
2. **Raamlepingu ese**
   1. Raamlepingu esemeks on ruumiandmete halduse platvormi ja sellega seonduvate süsteemide (teenuste, rakenduste, infosüsteemide) arendustööde teenus (edaspidi ka „teenus“ või „tööd“) vastavalt riigihanke alusdokumentidele, sõlmitud raamlepingule ning minikonkursi tingimustele ja nende alusel tellijaga sõlmitud hankelepingutele ja nende lisadele.
   2. Käesoleva lepingu ning tellija vastavasisuliste minikonkursside ja sõlmitavate hankelepingute alusel osutab täitja tellijale teenust ressursi põhimõttel (st pakub (front-end arendaja (Angular) ja Java vanemarendaja (back-end) tundi) ning tellija kohustub selle eest vastavalt raamlepingule, minikonkurssidele ja hankelepingutele tasuma.
   3. Täitja on kohustatud hankelepingu alusel ja selles sätestatud maksumuse eest teostama ka nn sidustöid, mis ei ole hankelepingus sõnaselgelt sätestatud, kuid mille teostamine on headest tavadest ja täitja ametialasest professionaalsusest lähtudes nõutavad ja/või vajalikud lepingust tuleneva eesmärgi saavutamiseks. Tööde teostamisel tuleb lähtuda tõhususe, kvaliteedi, säästlikkuse ja otstarbekuse põhimõtetest ning arvestades vastavas tegevusvaldkonnas kehtivaid õigusakte, standardeid ja head tava.
   4. Tellijal on õigus ühepoolselt muuta raamlepingu kehtivuse vältel lepingu lisasid 1.1-1.4 teavitades sellest täitjat kirjalikku taasesitamist võimaldavas vormis. Juhul, kui tellija muudab hankelepingu kehtimise vältel raamlepingu lisasid 1.1-1.4, kohaldatakse hankelepingule hankelepingu sõlmimise hetkel kehtinud lisasid.
3. **Raamlepingu maksumus ja arveldamise kord**
   1. Raamlepingu maksimaalne kogumaksumus on  600 000 eurot, millele lisandub käibemaks. Tellija ei ole kohustatud lepingu eset maksimaalse maksumuse ulatuses tellima. Minikonkursse korraldatakse ja hankelepinguid sõlmitakse vastavalt tellija vajadustele.
   2. Meeskonnaliikmetele minikonkursil kohalduvad töötunni maksumused esitatakse minikonkursside käigus.
   3. Meeskonnaliikme töötunni hind sisaldab ka kõiki intellektuaalomandiga seotud tasusid ning kohaldub vastavalt kaasatud rollidele ja vastavalt reaalselt kulunud töötundidele.
   4. Raamlepingu täitmist rahastatakse riigieelarvest või välisvahenditest. Täpne finantseerimisallikas täpsustatakse minikonkursil.
   5. Kui konkreetses hankelepingus ei ole sätestatud teisiti, tuleb arved edastada tellijale vastavalt Eesti e-arve standardile. E-arves peab lisaks standardis nimetatud andmetele olema toodud tellija kontaktisiku perekonnanimi, raamhanke riigihangete registri viitenumber, raamlepingu number, minikonkursi riigihangete registri viitenumber, hankelepingu number, hankelepingu riigihangete registri 15-kohaline viitenumber ja välisvahendite projekti tunnus, kui on tegemist välisvahenditega. E-arve tuleb saata e-arvete operaatori kaudu. E-arve loetakse laekunuks selle e-arvete operaatorile laekumise kuupäevast.
   6. Kui konkreetses hankelepingus ei ole sätestatud teisiti, siis on tööde arveldusperioodiks kalendrikuu. Sellisel juhul esitab täitja tellijale iga kuu 5. kuupäevaks üleandmis-vastuvõtmisakti, milles on sätestatud eelnenud arveldusperioodil töötatud töötundide arv (kui minikonkurssi tulemusel on sama täitja poolt rohkem kui üks meeskonna liige, siis iga meeskonnaliikme kohta eraldi ) koos tunnihinnaga, teostatud tööd ja kogumaksumus.Tellijal on õigus esitada täitjale täiendavaid arupärimisi ning selgitusi kajastatud tööde/töötundide kohta. Peale üleandmis-vastuvõtmisakti allkirjastamist, esitab täitja tellijale (või kui maksjaks on teine asutus, siis maksjale) lepingukohase arve. Üleandmis-vastuvõtmisakti allkirjastamise õigus on hankelepingu kontaktisikul või tema asendajal.
   7. Kui konkreetses hankelepingus ei ole sätestatud teisiti, on välisvahenditest rahastatava hankelepingu korral arveldusperioodiks kolm kuud.
   8. Arve maksetähtaeg 21 kalendripäeva (kui konkreetses minikonkursis või hankelepingus ei ole sätestatud teisiti).
   9. Juhul kui konkreetses hankelepingus on sätestatud käesoleva peatükiga võrreldes erinevad põhimõtted, kohaldatakse vastavat kokkulepet.
4. **Hankelepingu sõlmimine raamlepingu alusel**
   1. Raamlepingu alusel hankelepingu sõlmimiseks korraldab tellija raamlepingu osapoolteks olevate täitjate vahel minikonkursse. Tellija võib korraldada minikonkursse paralleelselt ja sõlmida hankelepinguid eraldi või korraga:
      1. Kuni kahele (2) nõuetele vastava front-end (Angular) arendaja ressursile;
      2. Kuni kahele (2) nõuetele vastava Java vanemarendaja (back-end) ressursile;
   2. Lepingu eseme tellimine toimub vastavalt tellija vajadusele kogu lepingu kehtivuse perioodil. Lepingu eseme tellimiseks esitab tellija minikonkursi korras kõikidele raamlepingu täitjatele pakkumuse esitamise ettepaneku koos hankelepingu eseme kirjelduse, pakkumuse esitamise tingimuste ja vajadusel hankelepingu projektiga. Üldjuhul esitab tellija täitjale ettepaneku pakkumuse esitamiseks riigihangete registris. Riigihangete seadusega kooskõlas on hankijal õigus esitada ettepanek pakkumuse esitamiseks ka e-kirja teel. Täitja vastutab riigihangete registris täitja kohta esitatud andmete (sh kontaktandmete) õigsuse eest.
   3. Lepingu täitmine toimub esitatud minikonkursside tulemusel sõlmitud hankelepingute alusel. Hankelepingu all peetakse silmas raamlepingu alusel sõlmitavat vastastikuste varaliste õiguste ja kohustustega kokkulepet, kus spetsifitseeritakse lepingu ese, maksumus, tähtajad ja muud olulised tingimused. Hankelepingud sõlmitakse poolte kokkuleppel raamlepingu kehtivusaja jooksul riigihangete seaduses ja käesolevas lepingus sätestatud korras. Raamlepingu kehtivusajal selle alusel sõlmitud hankelepingute tähtaeg võib olla raamlepingu tähtajast lühem või pikem.
   4. Hankelepingud, mille maksumus on 20 000 eurot või enam, lisandub käibemaks, sõlmitakse kirjalikult. Eelnimetatust väiksemas rahalises mahus sõlmitava hankelepingu moodustab tellimus, pakkumus ja tellija aktsept, eraldi kirjalikku hankelepingut ei pea sõlmima v.a kui selline tingimus on tellija poolt tellimuses sätestatud või kui see nõue on seotud välisvahendite kasutamise tingimustega.
   5. Lepingu eseme tellimiseks, mille eeldatav maksumus on 30 000 eurot või enam, esitab tellija täitjatele e-riigihangete keskkonnas tellimuse koos hankelepingu eseme tehnilise kirjelduse ja hankelepingu projektiga.
   6. Lepingu eseme tellimiseks, mille eeldatav maksumus on madalam kui 30 000 eurot, esitab tellija täitjatele kas e-riigihangete keskkonnas või e-posti teel tellimuse koos hankelepingu eseme tehnilise kirjelduse ja vajadusel hankelepingu projektiga.
   7. Tööde tellimiseks maksumusega alates 30 000 eurot (lisandub käibemaks) esitab tellija täitjale elektroonilises riigihangete keskkonnas tellimuse korras pakkumuse esitamise ettepaneku koos hankelepingu eseme kirjelduse ja hankelepingu projektiga. Väiksema maksumusega tööde tellimine, pakkumuse esitamine ja pakkumuse aktsepteerimine.
   8. Minikonkursil esitab tellija täitjale hankelepingu täitmiseks nõutava(te) meeskonnaliikme(te) nime(d) koos vastavustingimustega, mis on toodud CV vormidel.
   9. Sõlmitavas hankelepingus või selle tehnilises kirjelduses määrab tellija hankelepingu eesmärgi, nõutud rollide töömahud ning muud ajalised ja eelarvelised piirangud, vajadusel tööde loetelu ja sisu. Hankelepingus määratakse ühtlasi ka muud olulised tingimused nende olemasolul. Kui see on konkreetse minikonkursi või hankelepingu eseme olemusest tulenevalt vajalik, esitab tellija minikonkursi pakkumuse esitamise ettepaneku kujul, kus on tellitavate arendustööde andmed esitatud lähteülesande kujul, nt: taustinformatsioon, lahendatav probleem, eesmärk ja oodatavad ja mõõdetavad tulemused, soovitav teostamise tähtaeg jmt.
   10. Teenuse tellimisel võib tellija vastavalt vajadusele igakordses minikonkursis tellida ühe või mitu meeskonnaliiget korraga. Meeskonnaliikme koormust võib täita rohkem, kui ühe tingimustele vastava isikuga, kui tellija on selle minikonkursi tingimustes lubanud.
   11. Teenuse tellimisel sätestatakse konkreetne töötundide maht meeskonnaliime(te) lõikes igakordselt minikonkursi dokumentides.
   12. Kõik hankelepingu täitmisse kaasatud meeskonnaliikmed peavad läbima taustakontrolli.
   13. Tellija võib minikonkursi osadeks jaotada.
   14. Teenuse tellimisele kohalduvad SMIT-i töövõtu-, käsundus- ja müügilepingute üldtingimused.
   15. Pakkumuse esitamisel tuleb järgida kõiki minikonkursi nõudeid ja tingimusi. Tellija ootab täitjalt võimekust leida lahendusi etteantud piirangute kontekstis, pöörates sealjuures tähelepanu nii arendusprotsessi tõhustamisele, arendusmeeskonna tulemuslikkuse pidevale suurendamisele, kui ka mõistliku keerukusega tehniliste lahenduste loomisele ja kasutamisele ning olelusringi kuludele.
   16. Minikonkursil on pakkumuse hindamise kriteeriumiks pakkumuse kogumaksumus osakaaluga 100%, mis kujuneb meeskonnaliikme rolli töötunni hinna ja konkreetse rolli töötundide mahu korrutisena. Kui hankija tellib ühel minikonkursil mitu meeskonnaliiget, siis tellitavate meeskonnaliikmete rolli töötunni hinna ja töötundide mahu korrutised summeeritakse. Madalaima kogumaksumuse esitanud pakkujale antakse 100 väärtuspunkti. Järgnevad pakkumused saavad punkte proportsionaalselt vähem. Hankija tunnistab edukaks enim väärtuspunkte saanud pakkumuse ja sõlmib edukaks tunnistatud pakkumuse esitanud pakkujaga hankelepingu.
   17. Kui minikonkursi käigus esitab kaks või enam pakkujat võrdse madalaima hinnaga pakkumused, selgitatakse edukas pakkuja välja liisku heites. Liisuheitmise korra määrab hankija.
   18. Tellija võib minikonkursi käigus esitatud pakkumusi hinnata enne pakkumuste vastavuse või pakkujate suhtes kõrvaldamise aluste puudumise kontrollimist. Sellisel juhul kontrollib tellija pakkumuse vastavust ja kõrvaldamise aluste puudumist vaid pakkujal, kelle ta plaanib minikonkursil edukaks tunnistada. Kui tema pakkumus osutub kontrollimise tulemusena mittevastavaks või pakkuja kõrvaldatakse minikonkursilt, on tellijal õigus teostada kirjeldatud kontrollid järgmise pakkuja osas, kelle ta plaanib hindamise tulemusena paremusjärjestuses järgmisena edukaks tunnistada.
   19. Täitjad esitavad kas elektrooniliselt või kirjalikku taasesitamist võimaldavas vormis pakkumused minikonkursil määratud tähtajaks. Pakkumuse tähtaegse esitamise eest vastutab täitja. Pakkumuse esitamise tähtajast hiljem esitatud pakkumusi arvesse ei võeta.
   20. Tellija ei vastuta võimalike viivituste, tõrgete või katkestuste eest, mida põhjustavad e-keskkonna (riigihangete registri või e-posti) tellija kontrolli alt väljas olevad asjaolud nagu vääramatu jõud, elektrikatkestused, häired tellija või täitja telefoni või interneti ühenduses või muude elektrooniliste seadmete ja vahendite, sh tarkvara, töös. Tellija ei vastuta e-keskkonna kasutamisest või mittekasutamisest täitjale tekkinud kahjude või saamata jäänud tulu eest.
   21. Minikonkursil esitatud täitja pakkumus on täitja tahteavaldus hankelepingu sõlmimiseks, mis on täitjale siduv alates minikonkursi pakkumuste esitamise tähtpäevast vähemalt 3 kuud. Tingimusliku pakkumuse esitamine ei ole lubatud.
   22. Tellija lükkab täitja pakkumuse tagasi, kui see ei vasta minikonkursi tingimustele, kui täitja on esitanud lisatingimusi, mis ei ole kooskõlas minikonkursi tingimustega, kui täitja ei esita tähtajaks tellija nõutud selgitusi või täitja selgituste põhjal ei ole võimalik üheselt hinnata pakkumuse vastavust.
   23. Pakkumus tunnistatakse vastavaks, kui see vastab minikonkursi tingimustele. Tellija võib tunnistada pakkumuse vastavaks, kui selles ei esine sisulisi kõrvalekaldeid minikonkursi tingimustest.
   24. Tellija kontrollib enne hankelepingu sõlmimist pakkujal, kellega ta kavatseb lepingu sõlmida, kõrvaldamise aluste puudumist vastavalt riigihangete seadusele.
   25. Tellijal on õigus määrata hankelepingu sõlmimiseks tähtaeg. Kui minikonkursil eduka pakkumuse esitanud pakkuja (täitja) võtab tellijast mitteolenevatel põhjustel oma pakkumuse tagasi või ei allkirjasta tellija antud tähtaja jooksul hankelepingut, mida käsitletakse kui pakkumuse tagasivõtmist RHS § 119 tähenduses, hindab tellija kõiki ülejäänud minikonkursi pakkumusi uuesti ja tunnistab soodsaimaks pakkumuse, mis on pakkumustest majanduslikult soodsaim. Tellija ei ole kohustatud pakkumusi uuesti hindama ja võib tunnistada soodsaimaks esialgsel hindamisel edukuselt järgmiseks osutunud pakkumuse juhul, kui soodsaimaks tunnistatud pakkumuse äralangemine ei saa mõjutada ülejäänud pakkumuste omavahelist järjestust.
   26. Tellijal on õigus pakkumus tagasi lükata ja otsustada hankelepingut mitte sõlmida või vastavalt raamlepingule minikonkurss kehtetuks tunnistada, kui:
       1. pakkumus(ed) ei vasta tingimustele;
       2. pakkumus(ed) ületavad eeldatavat maksumust;
       3. tellija ei saa projektile rahastust;
       4. tekib vajadus lepingu eset olulisel määral muuta;
       5. minikonkursi läbiviimise aluseks olevad tingimused on oluliselt muutunud ja seetõttu osutub lepingu sõlmimine mittevajalikuks või võimatuks;
       6. minikonkursis ilmnenud ebakõlasid ei ole võimalik kõrvaldada ega minikonkurssi seetõttu ka õiguspäraselt lõpule viia;
       7. omal algatusel põhjendatud vajadusel.
   27. Tellijal on õigus kaasata hankelepingute täitmisel tellija poolele maksja rollis kolmandaid osapooli, kelleks võivad olla Siseministeerium ja selle valitsemisala asutused (Häirekeskus, Politsei- ja piirivalveamet, Päästeamet, Sisekaitseakadeemia jt). Sellisel juhul sõlmitakse hankeleping mitmepoolsena.
5. **Hankelepingu täitmine, tööde teostamine**
   1. Töid teostatakse tellija asukohas või täitja asukohas vastavalt hankelepingule. Tellija nõudmisel kohustub täitja teostama töid tellija asukohas, sellisel juhul teostatakse töid tavapäraselt ajavahemikul esmaspäevast neljapäevani kell 8:30-17:00 ja reedel kell 8:30-16:00. Kui tööprotsessid sujuvad ja projektis ei esine raskusi, võib eraldi kokku leppida, et töid teostatakse kaugtööna. Sellisel juhul peab täitja osalema kas isiklikult või SMIT meeskonna poolt määratud suhtlustarkvara kaudu (Rocket chat, MS Teams vms) kõikidel tellija poolt teavitatud meeskonna koosolekutel (nt. pikemad koosolekud reeglina 1-2 korda nädalas ja igahommikustel lühiaruteludel (Standup)).
   2. Hankelepingu alusel töid vahetult teostava meeskonnaliikme vahetamine või asendamine võib toimuda tellija kirjalikku taasesitamist võimaldavas vormis antud nõusolekul. Täitja esitab meeskonnaliikme vahetamise või asendamise teate tellijale kirjalikku taasesitamist võimaldavas vormis vähemalt 20 päeva enne meeskonnaliikme vahetamist või asendamist.. Uus meeskonnaliige peab vastama minikonkursis esitatud nõuetele taotluse esitamise seisuga. Tellijal on õigus keelduda vahetusest, kui pakutav isik ei vasta lepingu aluseks olnud minikonkursis vastava rolli kohta esitatud nõuetele.
   3. Kui meeskonnaliikme vahetamine või asendamine toimub pärast lepingu sõlmimist ja taustakontrolli teostamist esimese 3 kuu jooksul, siis makstakse vahetamisele või asendamisele järgneva 3 kuu vältel meeskonnaliikmele ettenähtud  tunnitasust 10% väiksemat tunnitasu.
   4. Lisaks punktis 5.2 kirjeldatule kohustub täitja tellijat vähemalt 14 päeva kirjalikult ette teavitama ka meeskonnaliikmete planeeritud puhkustest ja lähetustest, tagamaks sujuv töökorraldus hankelepingu täitmisel.
   5. Täitja tagab lepingu täitmise eesti keeles. Lepingu täitmisesse kaasatud meeskonnaliikme(te) eesti keele oskus kõnes ja kirjas peab olema vähemalt tasemel, mis võimaldab meeskonnaliikme(te)le vahetult osaleda nii meeskonnatöös (koosolekud jmt) kui teostada lepingu esemeks olevaid arendustöid ja saada iseseisvalt aru täiendava tellija poolse juhendamiseta tööülesannete ja tehniliste juhiste sisust ja tellijal kasutusel olevate töökeskkondade juhistest. Juhul, kui meeskonnaliikme(te) eesti keele oskus ei ole piisaval tasemel eelpool nimetatud osas, siis tagab täitja meeskonnaliikme(te)le omal kulul tõlgi, sh juba sõlmitud lepingu täitmise olukorras, kui ilmnevad probleemid eespoolviidatud kompetentsidega.
   6. Teenuse ostmisel on tellija arvestanud, et hankelepingu perioodi kestel on meeskonnaliikmel õigus vähemalt töölepingu seaduses ette nähtud põhipuhkusele. Sellest tingitud lepingu tähtaegse täitmise viivitust ei käsitleta hankelepingu mittekohase täitmisena vmt rikkumisena. Samuti ei käsitleta hankelepingu rikkumisena tellijast tingitud viivitust tööde tähtaegsel teostamisel seoses ebapiisavas mahus tööülesannete andmisega*.*
   7. Juhul, kui hankelepingus sätestatud töötundide mahu täitumine hankelepingus sätestatud perioodi jooksul on takistatud täitjast sõltuvatel põhjusel (nt meeskonnaliikme haigestumine, vahetamine), tuleb kokkulepitud mahus teenust osutada tähtaega ületades, millisel juhul on täitja tähtaja osas lepingu rikkumises. Juhul, kui tellijal puudub vajadus teenuse järgi peale kokkulepitud teenuse osutamise tähtaega, võib tellija keelduda edasisest teenuse osutamisest, millisel juhul arveldatakse täitmise tähtajaks tegelikult osutatud teenuse tundide eest.
   8. Juhul, kui meeskonnaliige ei saa hankelepingu täitmisel osaleda muul põhjusel kui põhipuhkus ning tellija seda nõuab, peab täitja teostama vastava meeskonnaliikme osas vahetamise vastavalt raamlepingus sätestatule.
   9. Kui konkreetses minikonkursis või hankelepingus ei ole sätestatud teisiti, alustab täitja hankelepingu täitmist esimesel võimalusel pärast selle sõlmimist, kuid mitte hiljem, kui ühe kuu jooksul alates hankelepingu allkirjastamist poolte poolt. Pooled täpsustavad hankelepingu täitmise algustähtaja e-kirja teel. Tellijal on õigus ühepoolselt nimetatud tähtaega edasi lükata vajaliku perioodi võrra põhjendatud vajaduse esinemisel (nt taustakontrolli teostamine viibib), teavitades sellest täitjat e-kirja teel.
   10. Kui konkreetses minikonkursis või hankelepingus ei ole sätestatud teisiti, siis annab tööülesandeid tellija täitjale läbi SMIT-i tööülesannete haldussüsteemi JIRA või mõnes muus analoogses keskkonnas või kohtumistel, leppides igakordselt kokku tulemi ehk uue versiooni nõuded. Tööülesannete täitmisel märgitakse süsteemis tehtava töö ajakulu iga konkreetse tööülesande kohta ja töö märgitakse tehtuks, kui tellija otsusel on tööülesande eesmärk saavutatud. Töö tulemid kantakse SMIT-i lähtekoodi repositooriumisse vastavalt tellija juhistele.
   11. Kui konkreetses minikonkursis või hankelepingus ei ole sätestatud teisiti, kohaldatakse tööde üleandmisele-vastuvõtmisele SMIT töövõtu-, käsundus- ja müügilepingute üldtingimustes sätestatut.
   12. Pretensioonid tööde plaanipärase edenemise, meeskonnaliikme töö teostamise efektiivsuse ja kvaliteedi kohta annab tellija teada lisaks meeskonnaliikmele ka täitja lepingulisele kontaktisikule. Olulises ulatuses või korduvaid kõrvalekaldeid tellija juhiste järgimata jätmisel, ülesannete teostamisel, meeskonnatööga arvestamise vmt osas, loetakse lepingu rikkumiseks. Lisaks mujal lepingus sätestatud õigustele, on tellijal õigus nõuda selle meeskonnaliikme vahetamist, kelle töö ei vasta tellija õigustatud ootustele. Nimetatud vahetuse nõue on tellijapoolne otsustus ning täitja kohustub tagama meeskonnaliikme vahetuse 10 tööpäeva jooksul alates tellijapoolsest otsustuse teavitusest.
   13. Tellijal on õigus igal ajal hankelepingu täitmise käigus kolme-kalendripäevase etteteatamisega kokku kutsuda koosolekuid, kus täpsustatakse töökorraldust, tellija ja täitja ootuseid vmt.
   14. Tellija on kohustatud kõikidele täitja lepingu täitmisega seotud põhjendatud küsimustele vastama hiljemalt kolme tööpäeva jooksul. Juhul, kui küsimusele vastamine nõuab tellijalt pikemat analüüsimist, on tellija kohustatud andma eeltoodud kolme tööpäeva jooksul täitjale täpse kuupäeva, millal tagasisidet antakse, sellisel juhul on täitjal õigus nõuda tarne tähtaja proportsionaalset pikendamist.
   15. Täitja peab lepingu täitmisel juhinduma tellija poolt edastatud juhistest ja ülesannetest. Tellijal on õigus igal ajal kontrollida tööde vastavust hankelepingule ning nõuda täitjalt informatsiooni lepingu täitmise kohta. Tellija nõudmisel kohustub täitja meeskonnaliige jooksvalt andma ülevaate ja esitlema juba teostatud või teostamisel olevaid töid.
   16. Täitja tagab ja vastutab tööks vajalike töövahendite, litsentside ja autoriõiguste eest iseseisvalt. Eraldi kokkuleppel võimaldab tööks vajalikud vahendid tellija.
   17. Tellija jätab endale hankelepingu tingimuste piires õiguse ühepoolselt täiendada ja muuta üldist töökorraldust, sh töökorralduse nõudeid jmt, teavitades täitjat kirjalikult ette 1 (üks) kuu.
   18. Minikonkursis või hankelepingus võib olla sätestatud täiendavaid nõudeid vastavalt välisvahendite rakendamisele kehtestatud reeglitele. Välisvahendite kasutamisel on täitja kohustatud tagama lepingu eseme märgistamise vastavalt välisvahendite rakendamisele kehtestatud reeglitele, täpsed nõuded sätestatakse vastavalt finantseerimisallikale konkreetses minikonkursis ja/või hankelepingus.
   19. Teenuse käigus tehtavad arendused peavad ühilduma tellija poolt nõutud tehnilise lahendusega (erisused on lubatud tellija kontaktisiku kirjalikul nõusolekul), sealhulgas:
       1. järgima tellija poolt nõutud tehnilise lahenduse ideoloogiat süsteemsete protseduuride osas ja infosüsteemi arhitektuurset lahendust ja kasutusloogikat;
       2. taaste- ja varundusprotseduurid peavad olema ühilduvad tellija poolt soovitud tehnilise lahendusega;
       3. lepingu ese ei tohi põhjustada süsteemi töö terviklikkuse või muid toimimise häireid ega jõudluse langust;
       4. lepingu ese peab olema tellija poolt nõutud infosüsteemiga ühetaoline ning sobituma olemasolevatesse ekraanivormidesse ja töövoogu;
   20. Tööde teostamise käigus tuleb täitjal vajadusel uuendada ka lepingu eseme dokumentatsiooni (kirjeldused, juhised, protsessianalüüs jmt) ja dokumentatsioon tellijale kokkulepitud viisil üle anda. Dokumentatsiooni üleandmisel eelistatakse elektroonilist vormi.
   21. Lepingu täitmisel peab täitja ja tema töötajad või lepingupartnerid järgima veebiaadressil <https://www.smit.ee/et/hanked> avaldatud infoturbekorda ning tellija töövahendi kasutamisel SMIT töövahendiga reisimise korda.
   22. Täitja peab lepingu täitmisel eelistama keskkonnahoidlikke lahendusi, milleks on võimalusel veebikoosolekud jne.
6. **Lepingu tõlgendamine ja erisätted**
   1. Lepingu tõlgendamisel lähtutakse võlaõigusseaduses sätestatud lepingu tõlgendamise reeglitest ning järgnevast dokumentide prioriteetsusest:
      1. hankeleping;
      2. raamleping;
      3. SMIT-i töövõtu-, käsundus- ja müügilepingute üldtingimused.
7. **Kehtivus**
   1. Leping jõustub alates hetkest, mil pooled on selle allkirjastanud.
   2. Leping kehtib 24 kuud või kuni maksimaalse maksumuse täitumiseni, kohalduv on esimene täituv.
   3. Õigused ja kohustused, mis oma olemusest tulenevalt ei sõltu lepingu kehtivusest, jäävad kehtima peale lepingu lõppu.
   4. Tellijal on õigus raamleping ühe täitja suhtes erakorraliselt üles öelda, kui täitja rikub oluliselt raamlepingu või selle alusel sõlmitava hankelepingu tingimusi või muul SMIT-i töövõtu-, käsundus- ja müügilepingute üldtingimustes kehtestatud alusel. Ühe täitja suhtes raamlepingu erakorralise ülesütlemise korral jääb raamleping teiste täitjate osas täies ulatuses kehtima.
8. **Täitja kinnitused**
   1. Täitja avaldab ja kinnitab, et:
      1. ta on lepinguga ja riigihanke alusdokumentidega tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
      2. lepingu täitmisega ei kahjustata kolmandate isikute õigusi ja huve ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
      3. ta on tutvunud lepingu lahutamatuks osaks olevate SMIT-i töövõtu-, käsundus- ja müügilepingute üldtingimustega.
   2. Täitja esitab tellijale hankelepingu täitmise alustamise ajaks iga oma alltöövõtja nime, registrikoodi, kontaktandmed, teabe nende seaduslike esindajate kohta ning alltöövõtulepingu nimetuse, kuupäeva, numbri ja summa. Samad andmed esitab täitja iga hankelepingu täitmisel lisanduva alltöövõtja kohta.

*Leping on allkirjastatud digitaalselt.*

**Lisa. HANKELEPINGU projekt**

*\* Hankelepingu täpsem sisu ja punktid võivad muutuda sõltuvalt konkreetsest hankelepingu esemest.*

**Siseministeeriumi infotehnoloogia- ja arenduskeskus (SMIT või Tellija)**, registrikood

70008440, aadress Mäealuse 2/2, 12618, Tallinn, keda esindab põhimääruse alusel …

***Asutus (Maksja)****, registrikood …………, aadress, keda esindab ……. (kui maksjana on kaasatud teine asutus)*

**Äriühing OÜ/AS (Täitja)**, registrikood ………….., aadress, keda esindab …….

1. **Üldandmed**
   1. Käesolev hankeleping on sõlmitud … 202…. a sõlmitud raamleping nr ... (riigihanke viitenumber ….) alusdokumendid, tellija … tellimus ja täitja … pakkumus.
   2. Rahastamisallikaks on *riigieelarve ja/või välisvahendid*.
   3. Poolte kontaktisikud hankelepingu täitmisel on:
      1. Tellijal: ……..., tel. ………., e-post: ……..….. või tema asendaja;
      2. Täitjal: ……....., tel. ………., e-post: ………….;
      3. *Maksjal: …….., tel. ………., e-post: ………….;(kui Maksja lepingu osapooleks)*
2. **Lepingu eseme täitmine**
   1. Hankelepinguga ostab *tellija või maksja (kui maksjana on kaasatud teine asutus):*
      1. …. (*märkida* *rolli(de) nimetus(ed), kelle teenust ostetakse*) *teenust mahus …. tundi.*
   2. *Hankelepingu täitmise periood on ….. (rolli nimi) puhul … kuu(d) alates töödega alustamisest/ täitmise tähtaeg on …..*
   3. *Teenust osutatakse igakuiselt mahus, mis vastab täistööajale, võttes muuhulgas arvesse riigipühasid ning SMIT-i töökorralduse reeglitest tulenevaid lühendatud tööpäevi. /täidetakse iga hangitava meeskonnaliikme kohta/*
   4. *Töid teostab/teostavad täitja pakkumuses esitatud CV-s/CV-des nimetatud isik/isikud.*
   5. *Tellijal on õigus igal ajal hankeleping üles öelda, esitades täitjale sellekohase kirjaliku taasesitamist võimaldavas vormis teatise vähemalt 30 päeva ette.*
   6. Hankelepingus kokku leppimata küsimustes lähtutakse raamlepingus ja SMIT töövõtu-, käsundus- ja müügilepingute üldtingimustes sätestatust, vastuolude korral lähtutakse esmalt hankelepingus sätestatust, siis raamlepingus sätestatust ning viimaks SMITtöövõtu-, käsundus- ja müügilepinguteüldtingimustes sätestatust.
   7. Täitja esitab tellijale hankelepingu täitmise alustamise ajaks iga oma alltöövõtja nime, registrikoodi, kontaktandmed, teabe nende seaduslike esindajate kohta ning alltöövõtulepingu nimetuse, kuupäeva, numbri ja summa. Samad andmed esitab täitja iga hankelepingu täitmisel lisanduva alltöövõtja kohta.
   8. *Kui meeskonnaliikme asendamine toimub pärast lepingu sõlmimist ja pärast taustakontrolli teostamist esimese 3 kuu jooksul, siis makstakse asendamisele järgneva 3 kuu vältel meeskonnaliikmele ettenähtud tunnitasust 10 % väiksemat tunnitasu.*
3. **Hankelepingu maksumus ja arveldamise kord**
   1. *Hankelepingu kogumaksumus on … eurot, millele lisandub käibemaks. Kogumaksumus sisaldab ka kõiki intellektuaalomandiga seotud tasusid.*
   2. *Lepingu täitmine toimub töötunnipõhisel arvestusel, tellija tasub üksnes lepingu alusel tellitud ja teostatud töötundide eest.*
   3. *Töid teostavate meeskonnaliikmete ühe (1) töötunni maksumused on (rolli nimi valitakse vastavalt sellele, millist rolli ostetakse):*
      1. *Front-end (Angular) arendajal…………. eurot, millele lisandub käibemaks;*
      2. *Java vanemarendajal (back-end)…………. eurot, millele lisandub käibemaks.*
   4. *Lepingu ese antakse üle igakuiste vahetarnete kaupa / lepingu eseme üleandmise perioodiks on … kuu(d).*
   5. *Pärast üleandmis-vastuvõtmisakti allkirjastamist, esitab täitja tellijale lepingukohase arve.*
   6. *Tööde arveldusperioodiks on (kalendrikuu / kolm kuud, vastavalt rahastusallikale).*
   7. *Arved tuleb edastada tellijale vastavalt Eesti e-arve standardile. E-arves peab lisaks standardis nimetatud andmetele olema toodud tellija kontaktisiku perekonnanimi, raamhanke riigihangete registri viitenumber, raamlepingu number, minikonkursi riigihangete registri viitenumber, hankelepingu number, hankelepingu riigihangete registri 15-kohaline viitenumber ja välisvahendite projekti tunnus, kui on tegemist välisvahenditega. E-arve tuleb saata e-arvete operaatori kaudu. E-arve loetakse laekunuks selle e-arvete operaatorile laekumise kuupäevast.*

*\* lisatakse arveldamise kord, kui see erineb raamlepingus sätestatust.*

1. ***Kaasrahastab Euroopa Liit. Välisvahendite kasutamisest tulenevad nõuded*** *(punkti 4 sisu võib muutuda sõltuvalt rahastusallikast ja konkreetsest projektist, sh. sisaldada teistsuguseid nõudeid)*
   1. *Välisvahendite kasutamise lõpptähtpäev on …..*
   2. *Lähtuvalt rahastusallikast (välisvahendid) ning sellele kohalduvatest kohustuslikest nõuetest, kohustub täitja tagama alljärgnevat:*
      1. *kõigile projekti tegevusega seotud dokumentidele peab olema trükitud Euroopa Liidu ja Siseministeeriumi logo ning tunnuslause „Projekti kaasrahastavad Euroopa Liit Sisejulgeolekufondi kaudu ja EV Siseministeerium“;*
      2. *Euroopa Liidu ja Siseministeeriumi logo peab olema paigaldatud kõigile füüsilistele esemetele, mis on projekti läbiviimiseks ostetud;*
      3. *toetuse ja kaasfinantseeringu nähtavuse tagamiseks esitatav Euroopa Liidu embleem ja Siseministeeriumi logo peavad vastama Lisas 3, „ISF märgistamise juhis“, kirjeldatud juhistele;*
      4. *täitja võimaldab välisvahenditest finantseeritud lepingu korral järelevalve teostamiseks kogu vajaliku teabe ja volitatud isikutel viibida lepingu täitmises osalevate isikute ruumides ja territooriumil, mis on rajatud välisvahendite abil või mis on seotud toetuse kasutamisega ning teostada paikvaatlust.*
   3. *Täitja on kohustatud säilitama 7 (seitse) aastat pärast projekti lõppemise kuupäeva lepinguga seonduva dokumentatsiooni ja materjalid ning võimaldama vajadusel auditite ja järelevalve (sh kohapealsete kontrollide) teostamist ning osutama selleks igakülgset abi, sh võimaldama volitatud isikul ligipääsu esitatud andmete õigsuse kontrollimiseks kõigile lepingu rakendamisega seotud dokumentidele ja informatsioonile, sealhulgas elektroonilisel kujul olevale teabele. Juhul kui pärast projekti lõppu avastatakse rikkumine, pikeneb dokumentide säilitusaeg vähemalt 7 (seitse) aastat alates päevast, mil tellija või maksja tagastab toetuse ja kaasfinantseeringu Siseministeeriumile.*
2. **Hankelepingu kehtivus**
   1. Hankeleping jõustub alates hetkest, kui pooled on hankelepingu allkirjastanud.
   2. Hankeleping kehtib Poolte lepinguliste kohustuste täitmiseni *või … kuud alates hankelepingu sõlmimisest sõltuvalt kumb sündmustest saabub varem*.
3. **Lepingu lisad:**
   1. *Lisa 1 – täitja pakkumus;*
   2. *Lisa 2 – tellija tellimus;*
   3. *Lisa 3 - …..*

*Lepingu juurde kuuluvateks lahutamatuteks osadeks loetakse kõik lisad ja minikonkursi alusdokumendid ning täitja riigihankes esitatud pakkumus ja pooltevahelised kirjalikud teated, mida lisadena eraldi ei allkirjastata.*

*Leping on koostatud ja allkirjastatud digitaalselt.*

**Lepingu lisa. Üleandmise-vastuvõtmise akti vorm**

Alus (*täida need read, mis kohalduvad):*

Riigihanke viitenumber: ….

Riigihanke nimetus: …

Raamleping nr …., sõlmitud …. a.,

Minikonkursi viitenumber: …

Minikonkursi nimetus: …

Hankeleping nr …., sõlmitud …. a.,

Hankelepingu osa viitenumber (15-kohaline): …

*Välisvahenditest rahastatud projekti toetuse kood ja nimetus: …*

Käesolevaga annab ………….. (täitja *ettevõtte nimi*) üle ning ……… (tellija *asutuse nimi*) võtab vastu (edaspidi lepingu ese):

1. …….. (*täida lepingu esemest tulenev võimalikult detailne sisu:*

* *tulemi puhul maksumus, etapi eesmärgi kirjeldus jne;*
* *arendus- või hooldusteenuse puhul töötunni hind, kogumaksumus, teostamise periood, töötundide maht, vajadusel jira ticketite viited jne. Vajadusel täida allolev tabel*

|  |  |  |  |  |  |
| --- | --- | --- | --- | --- | --- |
| *Meeskonnaliige (roll)* | *Üle antav töö* | *Periood* | *Teostatud töötunnid* | *Töötunni hind km-ta* | *Meeskonnaliikme teostatud töö hind kokku km-ta* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| *Maksumus kokku km-ta:* | | | | |  |
| *Maksumus kokku km-ga:* | | | | |  |
| *Lepingu rahaline jääk km-ta:* | | | | |  |

1. ………(dokumentide loetelu).

Üleantava lepingu eseme kogumaksumus on *……………….* eurot (lisandub käibemaks).

Lepingu ese on üle antud …………. (*kuupäev, millal täitja teenuse üle andis*).

………………. (täitja *lepingujärgse kontaktisiku nimi)* kinnitab, et lepingu ese vastab lepingus sätestatud tingimustele.

…………….. (tellija *lepingujärgse kontaktisiku nimi)* kinnitab, et on üle antud lepingu eseme vastu võtnud ning see vastab lepingus sätestatud tingimustele.

*Käesolev üleandmise-vastuvõtmise akt on allkirjastatud digitaalselt.*

|  |  |
| --- | --- |
| Täitja:  …………………  /asutuse nimi/  …………………..  /allkirjastaja nimi/ | Tellija:  …………………  /asutuse nimi/  …………………..  /allkirjastaja nimi/ |